**PÁLYÁZATI FELHÍVÁS**

A Csákvári Önkormányzati Társulás a Magyarország helyi önkormányzatairól szóló 2011. évi CLXXXIX. törvény 119. § (4) bekezdése, az államháztartásról szóló 2011. évi CXCV. törvény 70. §-a, és a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet alapján pályázatot ír ki a 2019. évi belső ellenőrzési feladatok és belső ellenőrzési vezetői tevékenység elvégzésére.

Ellátandó feladat:

* A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendeletben meghatározott belső ellenőrzési, valamint belső ellenőrzési vezetői feladatok ellátása.
* Az ellenőrizendő és ellenőrzött intézményekkel való folyamatos kapcsolattartás és tanácsadás.

Pályázati feltételek:

* A pályázaton azok a belföldi természetes és jogi személyek, jogi személyiséggel nem rendelkező társaságok (cégek) vehetnek részt, akik, illetve amelyeknek a belső ellenőrzési feladatokat ténylegesen ellátó tagja, illetőleg munkavállalója megfelel a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 24. §-ában foglalt követelményeknek.
* Természetes személy pályázó, vagy a belső ellenőr cég részéről megnevezett, belső ellenőrzést elvégző természetes személy esetén büntetlen előélet.
* A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 20.§-ában meghatározott összeférhetetlenségi ok hiánya.

Pályázat részeként benyújtandó iratok, igazolások:

* A pályázó neve, adatai, elérhetősége.
* Ha a pályázó jogi személy, a pályázatnak tartalmaznia kell a pályázattevőnek a beadás idejéhez képest 30 napnál nem régebbi eredeti cégkivonatát, vagy annak közjegyző által hitelesített másolatát. A belső ellenőr cég részéről kerüljön megnevezésre a belső ellenőrzést elvégző természetes személy neve és adatai.
* A belső ellenőr cég pályázó tevékenységének rövid szakmai bemutatása, illetőleg természetes személy pályázó, vagy a belső ellenőr cég részéről megnevezett, belső ellenőrzést elvégző természetes személy fényképpel ellátott szakmai önéletrajza.
* A természetes személy pályázó, vagy a belső ellenőr cég részéről megnevezett, belső ellenőrzést elvégző természetes személy képesítést igazoló dokumentumainak másolata.
* Az államháztartásért felelős miniszternek az Áht. 70.§ (4) bekezdése szerinti engedélyének másolata, vagy az annak meglétéről kiadott igazolás.
* Referenciaigazolás, az államháztartás alrendszereiben szerzett tapasztalatok ismertetése.
* A természetes személy pályázó, vagy a belső ellenőr cég részéről megnevezett, belső ellenőrzést elvégző természetes személy szakmai gyakorlatának igazolása.
* A természetes személy pályázó, vagy a belső ellenőr cég részéről megnevezett, belső ellenőrzést elvégző természetes személy esetén 3 hónapnál nem régebbi hatósági erkölcsi bizonyítvány.
* A pályázó nyilatkozata arra vonatkozóan, hogy személyében összeférhetetlenségi ok nem áll fenn.
* A pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul.
* A pályázó nyilatkozata arról, hogy a pályázati anyagát a pályázat elbírálásában résztvevők megismerhetik.
* A belső ellenőrzési díj mértékének és a fizetési feltételeknek a meghatározása.
* A pályázó nyilatkozata a személyes kapcsolattartás módjáról.

Pályázat benyújtásának helye:

Csákvári Önkormányzati Társulás

8083 Csákvár, Szabadság tér 9.

Pályázat benyújtásának módja:

Postai úton, zárt borítékban. A borítékon fel kell tüntetni: „*Pályázat belső ellenőrzési feladatok elvégzésére 2019.*”.

Pályázat elbírálásának módja:

A benyújtási határidőt követő soron következő Csákvári Önkormányzati Társulás Társulási Tanácsa Pénzügyi és Költségvetési Bizottsága ülésén kerülnek bontásra a benyújtott pályázatok. A benyújtott pályázatok közül a legkedvezőbb árajánlatot adó részesül előnyben.

Pályázat benyújtásának határideje:

2019. március 12. (hétfő) 12:00

Pályázattal kapcsolatos további információk:

A pályázattal kapcsolatosan további tájékoztatást Tóth Jánosné munkaszervezet vezető nyújt.

A pályázatot kiíró a pályázat eredménytelenné nyilvánításának jogát fenntartja.

A megbízás időtartama:

Határozott idejű megbízási szerződés jön létre 2019. december 31. napjáig.

Az ellenőrizendő szervezeti egységek, feladatok köre:

*{Társulási Tanácsi határozata alapján – összesített belső ellenőrzési ütemterv}*